อิสลามแบงก์ไล่ซื้อลีสซิง
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

โพสต์ทูเดย์ — ธนาคารอิสลามแย้มไต๋ จีบบริษัทเช่าซื้อ 3 แห่งร่วมทุน ปั้นเช่าซื้ออิสลามมิกซ์
นายธีรศักดิ์ สุวรรณยศ กรรมการผู้จัดการ ธนาคารอิสลามแห่งประเทศไทย เปิดเผยว่า ธนาคารมีนโยบายจะเข้าร่วมทุนบริษัทเช่าซื้อ ซึ่งขณะนี้อยู่ระหว่างการตรวจสอบฐานการเงินบริษัทเช่าซื้อจำนวน 3 แห่ง แต่จะคัดเลือกเพียงแห่งเดียว ซึ่งคาดว่าจะเข้าไปลงทุนถือหุ้นเกินกว่า 50% เพราะต้องการเข้าไปกำหนดนโยบายได้ คาดว่าใช้เงินลงทุนประมาณ 200300 ล้านบาท ซึ่งสามารถที่จะรองรับการขยายสินเชื่อเช่าซื้อได้กว่า 30 เท่า หรือประมาณ 9,0001 หมื่นล้านบาท ซึ่งคาดว่าจะได้ข้อสรุปใน 12 เดือนนี้ 
ทั้งนี้ การที่ธนาคารสนใจเข้าร่วมทุนกับบริษัทเช่าซื้อสามารถที่จะต่อยอดธุรกิจได้ทันที แทนที่จะขยายตลาดเอง เพราะธนาคารไม่มีความชำนาญ ไม่มีประสบการณ์และเทคโนโลยีด้านเช่าซื้อ เนื่องจากธนาคารมีนโยบายที่จะขยายธุรกิจเช่าซื้อรถยนต์ โดยจับกลุ่มผู้นับถือศาสนาอิสลาม ซึ่งมีแผนจะปั้นให้เป็นบริษัทเช่าซื้ออิสลามมิกซ์ ถือว่าจะเป็นแห่งแรกในประเทศที่ให้บริการสินเชื่อเช่าซื้อรถยนต์ที่ถูกต้องตามหลักศาสนาอิสลาม โดยไม่คิดอัตราดอกเบี้ย แต่จะคิดในหลักการผลตอบแทน และเชื่อว่าจะสามารถแข่งขันกับบริษัทลีสซิงอื่นๆ ที่มีธนาคารพาณิชย์ถือหุ้นใหญ่ได้ 
“ในจังหวัดภาคใต้มีความต้องการสินเชื่อนี้มาก ซึ่งมียอดขายรถปิกอัพอีซูซุเดือนละ 3,000 คัน โดยเฉพาะรถตู้ขายดี มีการนำไปใช้รับส่งนักท่องเที่ยวต่างชาติ โดยส่วนใหญ่ผู้นับถือศาสนาอิสลามจะซื้อรถเงินสด ถ้ามีการให้บริการสินเชื่อก็เชื่อว่าจะขยายตลาดได้อีกมาก” นายธีรศักดิ์ กล่าว
นายธีรศักดิ์ กล่าวว่า สำหรับความคืบหน้าการแก้ไขหนี้นอกระบบ ซึ่งล็อตแรกที่กระทรวงการคลังโอนให้ธนาคารปล่อยเงินกู้ให้กับลูกหนี้จำนวนประมาณ 2.8 หมื่นราย วงเงินกู้เฉลี่ยรายละ 1.2 แสนบาท คิดเป็นยอดเงินกู้ 1,896 ล้านบาท ลูกหนี้ส่วนใหญ่อยู่ในกรุงเทพฯ และปริมณฑล